Kahe tõmbe pärast täisvõimsusele.
Täisvõimsusel!
Erinevalt teistest Tupperware'i pidudest,
kirjeldan tooteid väga põhjalikult ja valmistan suupisted ise.
Sel teisipäeval on menüüs värskelt pressitud nektariinimahl
koos sidruni-laimi batoonidega küpsisepõhjal.
Suurepärane. Kohtumiseni.
KAS NEED MEHED TEAVAD, KUIDAS ELU ALGAS?
PÕHINEB BONNIE GARMUSE RAAMATUL
Aga see?
„Butüülhüdroksütolueen“.
Soovitav on mitte süüa toite, mille koostisosad on ka reaktiivkütuses.
Lisan selle oma sõnade loendisse.
Mis värvi isa silmad olid?
Sinised nagu sinul. Tead ju retsessiivsetest geenidest.
Mis värvi juuksed tal olid?
Pruunid. Kust need küsimused pärinevad?
Pr Mudford andis meile sugupuu ülesande
ja ma ei tea isast mitte midagi.
Tead ikka. - Ei tea.
Tead küll. Sa tead, et ta oli geniaalne teadlane,
et ta oli hooliv,
väga naljakas tantsija
ja mu lemmikinimene maailmas, kuni sinuga kohtusin.
Aga tema vanemad? Pean nemad ka sugupuule lisama.
Su vanavanemad surid autoõnnetuses, kui su isa oli noor ja ta elas lastekodus.
Aga sinu vanemad?
Ezra ja Iris. Kolisime omajagu. Ei midagi erilist.
Kas me oleme siis üksi?
Risti vastupidi.
Oleme teineteisel olemas, meil on Kuus Kolmkümmend,
ja suur pere ootab meid õhtusöögiks koju.
Aga sina oled kokk, nii et ütle sina. Mida sul vaja on?
Ma toon jahu. Sina mine lihaletti.
Selge. - Aga mitte liiga taist.
Muidugi mitte.
Ma tahan kommi! - Lõpeta!
Tule kohe siia! - Tahan hobu selga!
Hobuse seljast maha! - Kõik kombes?
Jah. Palun oma hullukeste pärast vabandust.
Pole midagi. Ma mõistan. - Teate, viis minutit.
Tahaksin viis minutit vaikust.
Kui ahneks minna,
tahaksin, et nad kataksid laua ja oskaksid tänada.
Aga lepiksin ka viie minutiga.
Need poisid olid nii lärmakad. Isver.
Butüülhüdroksütolueen.
See mees oli arust ära. Kujutaksite ette mind saadet juhtimas?
Tõsiselt? Tasu pidi teleris hea olema.
Mis hinnaga hinge müüki paneksid?
Sõltub. Kui palju nad maksavad?
Sa müüsid ju Tupperware'i.
Ma müün Tupperware'i, et jõuaksin uurimistööd teha.
Ma tahan näitlejaks saada. Nagu „Gunsmoke'is“.
Sa tahad saada advokaadiks nagu su ema.
Või äärmisel juhul arstiks nagu su isa.
Toon piima juurde.
Sul veab, et sul on isa.
Sinul on ka isa, tibuke.
Ta jälgib sind pilvepiirilt.
Ma tean. Ma lihtsalt provotseerisin.
Vabandust, preili Zott,
aga mida see avamata kiri Phillipsi laborist su köögis teeb?
Sama Phillips, kes on sind nüüd mitte ühe vaid kaks korda vestlusele kutsunud?
Eelistan äraütlemisi pärast õhtusööki.
Tahad, et vaataksin üle? Oskan hästi emotsioone varjata.
Tee lahti! - Tee lahti!
Tee lahti! Tee lahti! - Olgu, hästi.
Loe siis.
„Lugupeetud preili Zott, täname teid jätkuva kannatlikkuse eest
kandidaatide valimise protsessis.
Meil on hea meel...
Meil on hea meel teatada, et jõudsite viimasesse vooru
ja teeme õige pea otsuse.
Palun edastage esimesel võimalusel soovitajad,
et saaksime...“ Bla-bla-bla.
Palju õnne, Elizabeth!
Soovitajad. - See on väga hea.
Mis on soovitaja?
Keegi, kellega sa ei soovi enam töötada, aga kes otsustab su järgmise töökoha üle.
Igatahes, ma ei hellita lootust.
HASTINGSI LABOR
Tulin dr Donatti juurde.
Mul ei ole aega kinni pandud, kuid lootsin üllatusmomendile.
Dr Donatti ei tööta enam siin.
Ma ei teadnud.
Kellega võiksin rääkida võimalikust...
Aitäh.
Elizabeth?
Boryweitz.
Mis siis Donattiga juhtus?
Tead ju küll.
Juhatus soovis värsket verd.
Värske veri on lihtsalt tsirkuleeriv vana veri.
Aus tähelepanek.
Sa ei tea, kui palju kordi olen tahtnud sinuga ühendust võtta.
Võtsid lihtsalt hoogu?
Palun vabandust, Elizabeth.
Ma kandideerisin keemiku kohale Phillipsisse.
Siia tulemine ja soovituse küsimine on äärmiselt ebameeldiv.
Nii et palun ole aus ja kirjuta midagi minu väärtuse kohast
või ütle mulle näkku, et takistad mu karjäärivõimalusi,
nagu Donatti seda tegi.
Said ju kindlasti oma praegusest laborist hiilgava soovituse.
Ma müün praegu Tupperware'i.
Ma ei kirjuta sulle head soovituskirja. - Teadsin, et see on viga.
Ma ei tee seda, sest tahaksin sind siia tagasi.
Siia? Nalja teed?
Sa oled suurepärane keemik.
Ja mida iganes sa Hastingsist võid arvata,
on see ikkagi Lõuna-California parim labor.
Palju parem kui Phillips. Rumal oleks seda mitte kaaluda.
Keemikuks? - Nooremkeemikuks.
Millisesse teaduskonda?
DNA.
Tänu Remsenile ja minu laitmatule mainele
on meie DNA laborist saanud abiogeneesi uurimise autoriteet.
Pühendunud mehed tähtsa töö kallal.
Ja me avaldaksime koos artikleid. Annaksin sulle teise autori au.
Kes oleks esimene autor?
Mina.
Sina?
Mees, kes varastas mu töö ja selle kohta valetas?
Ma ei saa sind lihtsalt juhiks määrata. Teine autor ei ole tühiasi.
Teine autor on üsna tähendusrikas.
Nii et kaalud pakkumist?
Juba kaalusin.
Ja mis te arvate, kes see minu sugupuus on?
Lena?
President?
„Kas see võiks olla president?“ Ja ei.
Amanda.
Kas see võiks olla Lassie?
See on sugupuu, mitte koerakuut. Me räägime siin inimestest.
Inimesed on loomad.
Ei ole, Nadine. Inimesed on inimolendid.
Aga inimesed on imetajad ja imetajad on loomad.
Nadine, aitab küll.
Tommy?
Kas mina võiksin loom olla?
Lõpeta ära, Tommy! Lõpeta! Kuulge...
Ei! Ei, õpilased, lõpetage!
Istuge! Kohe!
Tommy.
Nadine, jää pärast tundi.
Vahuveini? - Jah. Aitäh.
Kas sa liitud?
Oi ei. Ma ei joo enne lõunat.
Vabandust.
Zottide kodu.
Jumala eest.
Ta õõnestas täielikult antud ülesannet ja ütles, et inimesed on loomad.
Aga inimesed ongi loomad.
Asi pole selles.
Eile arutasime ringis
Ralphi kilpkonna üle,
kuid Nadine segas vahele ja ütles, et ta ei leia ühtegi Norman Maileri teost
meie raamaturiiulitelt.
Teda huvitavad misantroopsed tegelased.
Ei üllata.
Kas te tahate öelda, et Nadine on misantroop?
Ma tahan öelda, et ta segab vahele, sest...
sest tal on siin igav.
Ma tahan öelda, et tal oleks parem
mõnes täiustatud õppekavaga koolis,
kus tal oleks põnev.
Näiteks Caswelli koolis.
Ma pole erakoole kaalunud.
Arvan, et peaksite.
Aitäh teie aja eest.
Sulle meeldib ju koolis, mis?
Muidugi ei meeldi.
Mis mõttes? Miks sa ei rääkinud?
Kellelegi ei meeldi koolis. See on fakt.
See ei ole tingimata fakt ja sa peaksid sellistest asjadest rääkima.
Sul on niigi palju muresid.
Amanda!
Ema, kas Amanda võib täna külla tulla?
Ta isa peab kaua tööl olema ja me peame oma salakeelt harjutama.
Muidugi.
Ai-bi-täh, prei-bi-li Zott.
Tulge nüüd, te kaks.
Ma ei tulnud teid jälle veenma. Tulin lihtsalt Amandale järele.
Ja tahtsin öelda,
et kanapirukas oli järgmisel päeval veel parem.
Ma ei tea isegi, kuidas see võimalik on.
See pole üllatav.
Kui pirukas jahtub, toimub tärklises tagurpidi kondensatsioon,
kus molekulid struktureeruvad kristalliliseks.
Maitseühendid jäävad sellesse struktuuri kinni,
mis muudab iga ampsu veelgi maitserikkamaks.
Jah, ma tundsin neid lisamolekule.
Väga maitsev.
Tulge sisse. Valmistan õhtusööki.
Ma pole varem sellist kööki näinud.
Sest see on mu labor, kus ma ka juhtumisi süüa teen.
Tüdrukud on taga.
Nad õpetavad meie koerale oma salakeelt.
Kuidas Amanda käitunud on?
Viisakalt. Ta on lõbus ja meeldiv.
Kuigi pean ütlema, et ta puhkes nutma,
kui pakkusin talle sipelgamagustoitu.
Mu naine tegi seda talle.
Mul on kahju. Millal ta suri?
Ei surnud. Lahutasime.
Ta on lihtsalt kusagil Nevadas, vaimse valgustumise reisil.
Ma ei tea, kuidas sa seda teed. - Mida?
Nii osavalt kõike tasakaalus hoiad.
Ma olen juba kolm kuud üksikisa olnud
ja tunnen end kui koordineerimata kaheksajalg.
Parim nõu, mida ma saanud olen, on et keegi pole selleks valmis,
tuleb lihtsalt kohaneda.
Arvad, et ei suuda, aga teed ikkagi.
Panin kogemata eelmisel nädalal ta einekarpi džinniplasku.
Sellest võib pr Mudfordi tunnis abi olla.
Olgu, läheb lahti.
Seepärast arvasingi, et sa sobiksid telestaariks.
Miks siis?
Sest sa austad oma publikut.
Sa ei halvusta inimesi.
Oled nendega samal tasemel ja suudad neid kuidagi inspireerida.
Kui seda kaaluksin, peaksime olema 50/50 partnerid.
See ei käi nii.
Siis see ei toimiks, sest ma ei ole...
Ei, see oleks sinu saade. Vastutaksid sisuliselt iga detaili eest.
Kui ma oma tööd õigesti teen, ei saa keegi teada, kes ma olen.
Ma panen Nadi erakooli. See on kulukas.
Kui suur palk oleks? - Suurem kui kunagi saanud oled.
SISSEPÄÄS LAVALE
Minu nimi on Walter ja ma olen täna su giid.
Vaatame siis. Paremal käel asub grimmiruum.
Saan ise hakkama. - Ei saa.
See on Amos, valgustaja assistent. Ta on väga tore mees.
Miks ta tore on?
Me lihtsalt ütleme nii.
Ja see on Matt ja Robert. - Tere!
Tere! - Rekvisiidid.
Missugused?
Visplid, lusikad, miniponid, mida iganes vaja.
Ja need daamid, kes on juba su suurimad fännid.
Shari, Nancy, Lynn ja Ronni. - Tere.
Meeldiv teie kõigiga tutvuda.
Teiega ka. - Olgu. Nii...
Kohvi? - Ikka, kuidas te joote?
Ei, vabandust, toon teile kohvi. See on mu töö.
Kuidas teie joote?
Ei ole vaja. Aitäh!
Hea küll. Ja lõpetuseks...
juhtimiskeskus.
Tere.
Ja siin on su uus kodu.
Kenny, pane tööle!
Hommikust, hr Pine.
Panime pead kokku ja lõime iga naise unistuste köögi.
Niisiis? Mis sa arvad?
See on jäle.
Olgu, teeme pausi.
Olgu. Ei, ma mõistan su muret.
Asi on selles, et televisioon peab olema kutsuv ja lõbus.
Toidu valmistamine pole lõbus, see on elutähtis töö.
Nojah. Olgu, üks mõte.
Ütleme, et see saade on kui maailma parim pidulik õhtusöök.
Kui te hr Zottiga korraldate... - Hr Zotti pole olemas.
Ma ei ole abielus olnud.
Tead, kas... Jätkame sellega ehk hiljem?
Su... Kas Nadi isa...
Kas ta pettis oma abikaasat? - Oi ei. Olime armunud.
Olime hingesugulased.
Aga ta suri ootamatult enne kui teadsin, et olen rase.
Mul on väga kahju.
Minul on samuti kahju. Su lahutuse pärast.
Oi ei. Pole vaja. Me polnud armunud.
Ma ei tea isegi, kas tal on hing.
Tead mis? Plaan on järgmine.
Võta kogu seda televisiooni asja kui põnevat uut eksperimenti.
...saame inimestega tuttavaks.
Kõigepealt meie tšempion...
Zottide kodu. - Tere, preili Zott.
Tahtsin küsida, kas sooviksite Nadiga homme grillima tulla.
Maini mu uut marinaadi.
Nadi tuleb kindlasti, aga mina pean vist veel õppima.
Õppima? - Televisiooni.
Kuidas televisiooni õpitakse? - Pane TV4 peale.
Jep.
Said?
Sain!
Olgu.
Nüüd vaata, kui tihti saatejuht naeratab või naerab.
Issand, miks nad nii palju naeratavad?
Elukindlustuses pole ju midagi nii lõbusat,
aga sellest hoolimata märgin sageduse üles.
Võrdlen seda ka telekavas toodud reitingutega,
keskendudes konkreetselt ihaldatud 24- kuni 35-aastastele.
Kas see on geniaalne või hullumeelne? Ma pole kindel.
Saateni on jäänud ainult kaks nädalat,
nii et aega ei ole eriti.
Kui õppimisest pausi vajad, siis meie grillime.
Mu uue marinaadiga. Tšau, Elizabeth!
Tšau, Charlie! - Armastan sind. Hakkan sind igatsema.
Arvasin, et Charliel said öövahetused läbi.
Ma arvasin sama.
Vaadake telefoniraamatust: sealt leiate infot kõige kohta.
Kas mul on vaja lööklauset? Kas igal saatel on lööklause?
Ära mõtle üle.
Ma pole kunagi seda mõistnud.
Head aega, preili Zott.
Head aega, pr Sloane.
...mustus jääb sinna.
Just nii, parool on...
No palun.
„Ühesõnaga, olin olnud liiga arg, et teha seda, mis oli õige,
kuna olin olnud liiga arg, et vältida seda, mis oli vale.“
Mida see tähendab?
Pip meenutab vist oma elust aegu,
kui ta tundis survet midagi teha või mitte teha,
kuna seda oodati temalt.
Ja see tähendab, et ta on arg?
Kuus Kolmkümmend.
Kuule, Nadi, kas sa mäletad Amanda isa Walterit?
Kas sa arvad, et mul on amneesia?
Me just nägime teda.
Tahtsin öelda, et hakkan temaga televisioonis töötama.
Nii et see tähendab, et meie pärastlõunad muutuvad veidi.
Aga mulle meeldivad meie pärastlõunad.
Need on minu lemmikud.
Aga ma teen seda, mida minust oodatakse, umbes nagu Pip.
Ma ei mõista. Sa oled teadlane.
Ma teengi teadust, lihtsalt köögis ja koos kaameratega.
Olen nagu õpetaja inimestele, kes tahavad süüa tegema õppida.
Lisaks on sellel rahalised eelised.
Tean, et see saab raske olema, aga sa ütlesid, et sulle ei meeldi kool
ja ma mõtlesin, et ehk Caswell...
tead, see suur kool pargi juures...
sobiks sulle paremini.
Kas ma saan valida?
Tahaksin, et prooviksid
ja sul on täielik vetoõigus, kui sulle ei meeldi.
Tundub, et proovin seda ja siis jääbki nii.
Täielik vetoõigus. Ma luban.
Armastan sind, tibuke.
Mina sind ka.
Kolm, kaks, üks, võte!
„Mina olen Elizabeth Zott ja see on „Kella kuuene õhtusöök“. Kas...“
Ma ei saa seda lugeda.
Ja Walter, mul surevad käed ära.
Olgu, ei, tore. Tore, tore.
Väga tore. Selleks me proove teemegi.
Olgu. Jah. - Ja sa näed võrratu välja.
See kleit sobiks keskmise suurusega lapsele.
Ma olen täiskasvanud naine. - Hästi. Väga hea energia. Ja tead...
Kas me saaksime suuremad kaardid? - Ei, ei. Asi pole selles, et ma ei näeks.
Mu teadvus lihtsalt ei luba seda lugeda.
Valmistasin ise midagi ette. Tohib? Ma teen ära.
Kolm, kaks, üks? - Võid lihtsalt rääkida.
Olgu.
Mina olen Elizabeth Zott ja see on „Kella kuuene õhtusöök“.
Küpsetuspulber on leelis,
mis tõstab kana naha pH-taset
ja tagab krõbeda tekstuuri.
Võtan selle tagasi.
Olgu, Elizabeth... - Ma olen... Jah?
...kui sa teed vea, lase edasi. Sest saade on otse-eetris.
Nii et me ei saa tagasi minna. - Just. Jah. Vabandust.
Just. Olgu.
Hea küll.
Nagu ütlesin, küpsetuspulber on kergitusaine,
mis suurendab kana naha pH-taset.
Lühidalt, nahk paisub küpsedes.
Mida suurem pindala, seda krõbedam tekstuur.
Ma demonstreerin... - Naha pH-tase? Kas see on nali?
Me otsime alles saate tegumoodi.
Kohev soeng, kitsas kleit, kodune võtteplats. Olemas.
Aga meil on vaja seksikat abikaasat, armastavat ema, keda iga mees
töölt tulles näha tahab.
Kuid sel korral on meie eesmärk vähendada köögiviljade ruutühikut.
Ruutühikut? Mis kuradi sitt see on?
Phil. Kuule.
Tähendab, vaata,
ta ei ole ainult kokk ja ema, ta on ka keemik.
Nii et ma mõtlesin, et rõhutame ta oskuseid
ja pakume koduperenaistele kedagi eeskujuks.
...vabaneb pisargaas. - Mis need on?
Mistõttu eelistan kaitseprille,
mis ei kuulu mingil põhjusel köögitarvete hulka.
Phil, arvan, et saame siin midagi tähenduslikku luua.
Tähenduslikku? Amiš oled või? Ei!
Me tahame kitsaid kleite, meelitavaid liigutusi,
näiteks seda, kuidas ta tasakesi pajakindad kätte paneb.
Ja iga saate lõpus peaks ta oma abikaasale kokteili tegema.
Ma ei usu, et preili Zott
on nõus... - Miks peaks mind huvitama, mida ta tahab?
See on tema saade.
Ei, Walter. See on minu saade.
Tere, Kuus Kolmkümmend.
Tere tulemast koju, Nadi.
Siin on su tänane ajakava. 15.30 kuni 16.00: suupisted.
Külmikus on täidetud munad.
Soovitus: raputa neile paprikapulbrit, nii on veel maitsvam.
16.00 kuni 16.30: kodused ülesanded.
Mulle meeldis alati alustada kõige vähem lemmikumast ainest.
Siis saab selle eest ära.
16.30 kuni 17.00: lugemine.
Loe Kuus Kolmekümnele „Suuri lootuseid“. Jäime leheküljele 87.
17.00 kuni 18.00: pr Waterhouse tuleb sind hoidma
või Linda võtab sind kirikusse kooriproovi kaasa.
Vaata enne tee ületamist mõlemale poole ja ära unusta:
jumalat ei ole olemas, aga me austame teiste inimeste uskumusi.
Tulen õhtusöögiks koju. Armastan sind. Ema.
ÕRN
MÄRKUSED
Nadi! Peame minema! - Tulen!
Ära möödu minust Oo, lahke päästja
Kuula mu tagasihoidlikku hüüdu
Samal ajal, kui naeratad teistele
Ära mööda minust
Ära möödu minust
Oo, lahke päästja
Kuula mu tagasihoidlikku hüüdu...
Tere! Ja kes sina oled?
Ma ei saa veel öelda, sest ma ei tunne teid.
Loogiline.
Ma olen kirikuõpetaja Wakely. See on minu kirik.
Mina olen Nadi Zott. Mul ei ole kirikut, sest mu ema sõnul ei ole jumalat olemas.
Ma olen Linda naaber.
Sugupuu. Kui tore.
See on vaieldav.
Vaieldav? - See tähendab küsitav.
Just nii.
Mis sul juba paigas on?
Ema poolel on Ezra ja Iris,
kuid isa poolel pole veel midagi.
Ma ei tea, millest alustada.
Miks sa lihtsalt ei küsi?
Ta on surnud.
Mul on väga kahju.
Öeldakse, et ei saa igatseda midagi, mida pole kunagi olnud,
aga minu arvates on see vale. Mis sa arvad?
Minu arvates on see väga vale.
Ja mis need on?
Mõned vihjed mu isa kabinetist.
Ma ei käinud seal nuuskimas, kui keegi peaks küsima.
Aga ma ei tea, mis koolis ta käis, nii et see on kasutu.
Näed seda tiibadega pulli?
Nii joonistatakse St. Luke'i.
Su isa käis koolis nimega St. Luke.
Nüüd aga, missuguses St. Luke'is?
Selles on küsimus.
Ära möödu minust
Ja sellega lõpetame.
Homme õpime „Kella kuuesel õhtusöögil“ kolloidide kohta.
Kuigi ma ei tea, miks saate nimi on „Kella kuuene õhtusöök“,
see peaks olema „Poole viiene õhtusöök“, aga mis teha.
Walter, räägime pealkirjast. See on äärmiselt eksitav.
Võime sellest rääkida. Ja ma lihtsalt... Võtame dringid.
Ma ei joo eriti.
Mina joon. - Olgu.
Ma tean, mida sa ütled ja ma teen kohandusi.
Tegin märkmeid.
Võtteplats: liiga palju asju. Kõnekaardid: ebavajalikud, kõrvaldada.
Riietus: Walter, see kleit on nilbe ja mul on laborikitlit vaja.
Mida? Laborikittel ei sobi? - Elizabeth.
See on suurema pindalaga kui põll.
Kõik võiksid seda söögi tegemisel kasutada.
Elizabeth, asi pole laborikitlis.
Philile ei meeldinud su saade.
Philile? Kes on Phil?
Telekanali omanik.
Ma vihkan teda. Vihkan nii väga.
Ta painab mind mu unenägudes. Painab mind ärkvel olles.
Kas mind huvitab Phili arvamus?
Ei huvita. - Aga...
Ma olen temaga nõus. Me peame mõned muudatused tegema.
Teadsin, et nii läheb, Walter.
Sa ütlesid, et see on minu saade. - Jah, ja see ongi.
Nii et tee see enda omaks.
Tead, mis mulle televisioonis meeldib?
Kõik.
See suudab vedada ja meelt lahutada.
See võib panna tundma, et kuulud kuhugi.
Tänase saate probleem ei olnud võtteplatsis ega riietuses.
Tahtsin pigem, et oleksid sina ise. Mitte lihtsalt teadlane.
Aga ma olen teadlane. See ma olengi.
Võib olla.
Aga see on alles algus.
Pr Mudford ütles, et olen tunnis väga, väga tubli olnud.
Hammustasin keelest vere välja, kui pidime mantli ja mütsiga pingviine joonistama.
Ta ei tea ilmselt,
et paljud pingviinid elavad tegelikult ekvaatorist allpool.
See on levinud eksiarvamus.
Ja ma pole raamatukoguhoidjalt ühtegi raamatut küsinud!
Ja ma ei jaganud oma lõunasööki Amandaga... - Nadi.
Mõistan, et pabistad kooli vahetamise pärast.
Aga muutus teeb head. Muutus tähendab arengut.
Hargneme. Kas sa võtad liha- või piimaleti?
Kas ma tohiks sinuga jääda?
Muidugi, tibuke.
Sisse!
Pisike, väike, tilluke plaanide muutus.
Ei midagi suurt. - Jah?
Ausalt, vaevu tajutav.
Walter.
Me...
„Kella kuuene õhtusöök“ läheb eetrisse täna. Kohe praegu.
Telerisse? Aga meil on veel kaks nädalat proove.
Selle saate kordused, mida sina asendad, ei tee head tulemust.
Ja lugu on selline, nüüd tuleb hea uudis. Oleksin ehk pidanud sellest alustama.
Meie kanali reiting on kõige madalam. Nii et vaatajaid on väga vähe.
Ja Phil vihkab meid,
nii et võib-olla teeb ta seda, et saade ära lõpetada.
Nii et kui sa ütlesid, et teed saatejuhiga koostööd, mõtlesid seda?
Ma ei öelnud, et oskan seda hästi.
Okas kurku.
Kaalun seda.
Test. Test. Üks, kaks, kolm.
Shari, jäta see paigutus meelde.
Läheb! Tegutseme, inimesed!
Läheb! Läheb! Läheb!
ELIZABETH ZOTT „KELLA KUUENE ÕHTUSÖÖK“
Otse-eetrini on viis, neli, kolm kaks, üks.
Ma võtan toidu valmistamist tõsiselt ja tean, et teie ka.
Tean samuti, et teie aeg on väärtuslik ja minu oma ka.
Kas see on kuradima pliiats? Milleks talle pliiats, raisk?
Minu kogemusel ei hinda inimesed
emade, abikaasade, naiste vaeva ja ohverdusi.
Mina pole üks neist inimestest.
Tänase saate lõpuks oleme teinud koos midagi väärtuslikku.
Oleme loonud midagi, mis ei jää märkamatuks.
Oleme valmistanud õhtusöögi ja see on oluline.
Mulle meeldib, kui mul on töötades ruumi.
See meenutab, et töö, mida koos teeme, on oluline.
Harry, saaksid aidata need ära koristada?
Ja Eugene, Amos. Aitäh!
Toidu valmistamine on keemia ja keemia on elu.
Teie võimalus muuta kõike, sealhulgas iseennast, algab siit.
Hakkame aga pihta.
Mis teile saate juures meeldis?
Ma vaevlen unetuse käes ja see pani mind kohe magama.
Kartulites on palju C-vitamiini, kaaliumit ja liitsüsivesikuid.
Mina toetan kogu hingest meie köökide kõige töökamaid tegelasi:
naisi ja keedukartuleid.
Jah?
Minu arvates oli ta... - Kas naeratus on palju palutud?
Täpselt. Ja tundub, et tal on kena figuur,
aga ta varjab seda veidra kitliga.
Lisan oma tšillikastmele kaneeli. Ma pole seda varem teinud.
Ärge kartke köögis eksperimenteerida.
Kartmatus köögis kandub üle karmatuseks elus.
Öelge ühe sõnaga, mis tundega te saadet vaatasite.
Igav. - Karistus.
Kurnatud. Masendunud. - Kurb. Eksinud.
Jah, teie sõna?
Võimekas.
Võimekas? Mida paganat see veel tähendab?
Ja sellega täna lõpetame.
Ootan teid tagasi homme,
kui avastame temperatuuride põnevat maailma
ja seda, kuidas see mõjutab maitseretseptorrakke.
Lapsed, katke laud. Ema tahab korraks üksi jääda.
APLAUS
Ja lõpetasime.
Kogu maailm on tema kätes
Kogu maailm...
Lootsingi oma uut lemmikdetektiivi kohata.
Tere, hr Wakely.
Ma loodan, et ma ei pahanda kedagi, aga siin on nimekiri kõigist St. Luke'idest
Alabamas, Alaskas, Arizonas, Arkansases, Californias, Colorados,
Connecticutis ja Delaware'is.
Sinu ülesanne on Wisconsini ja Wyominguni jõuda.
Vau. Kuidas sa seda tegid?
Kasutasin raamatukogu telefoniraamatuid.
Vaatad osariigi haaval kõik St. Luke'id läbi. Ja neid on palju.
Kirikud ei kasuta kuigi palju fantaasiat,
kui asi puudutab nimesid.
Miks sa mind aitad?
Sest neil, kes ei esita küsimusi, on pime usk,
ja pimedal usul pole usuga mingit pistmist.
Saaksid seda aeglasemalt korrata?
„Kuidas kirjeldaksite saatejuhti?“
„Ülbe. Ebameeldiv. Ei naeratanud kordagi.“
Naeratanud?
Kas kirurgid naeratavad pimesoolelõikuse ajal? Ei.
Kas keegi soovib seda? Ei.
Hr Lebensmal? - Mitte praegu.
Kui ma käsin sul naeratada, siis sa naeratad, raisk.
Ei naerata.
Elizabeth tahab vist öelda...
Ta saab aru, mida ma öelda tahan.
Kuula nüüd, noor daam.
Mina olen selle telekanali omanik. Kas sa saad aru?
Kas keegi võtaks need kuradi telefonid vastu?
Sa ei saa lihtsalt siia tulla
ja teha, mida iganes heaks arvad.
Ma ei tee, mida iganes heaks arvan. Selleks peaksin teaduslaboris olema.
Selgitan sulle midagi.
Mehed üritavad alati selgitada ning naised peavad istuma ja kuulama.
Ma ei taha seda tööd, aga mul on raha vaja
ja annan endast parima, et selle saate üle uhkust tunda.
Aga sina tahad saadet, mis toetaks müüti, et naised on imbetsillid
ja nende päeva tähtsaim otsus on, mis värvi küüned värvida.
Seda ma ei tee ja ükski ähvardus ei pane mind meelt muutma.
Mees tahab, et naine talle pika tööpäeva järel ühe joogi teeks.
Nii et tee see kuradi jook.
Miks sa eeldad, et mehe päev oli pikem kui naise oma?
Miks sa ise seda kuradi jooki ei tee?
Hr Lebensmal. - Mis on?
Saame saate pärast väga palju kõnesid.
Homsed koostisosad tekitavad segadust.
Just CH3COOH.
Etaanhape. Äädikas. See on 4% etaanhape.
Vabandust. Oleksin pidanud tavanimetusi kasutama.
Peame paar tüdrukut juurde värbama, kui kõned ei lõpe.
Oodake hetk, uurin selle kohe välja.
CH3COOH on äädikas.
„Kella kuuene õhtusöök“, saate oodata?
Halloo? „Kella kuuene õhtusöök“.
Halloo, „Kella kuuene õhtusöök“. Elizabeth siin.
Jah, seesama Elizabeth.
Mul on nii hea meel, et teile meeldis.
Näete siin põlemist. - Jah.
Efekt on teatraalne, aga teadus on lihtne.
Sobib hästi koogiga.
Ma polegi vist varem kniksu teinud.
Kõige jaoks on esimene kord. Ja viimane.
Homme näeme.
Lapsed, katke laud. Ema tahab korraks üksi jääda.
Tere! Vabandust, jäin natuke hiljaks.
Natuke?
Ühed naised olid tulnud San Franciscost
ja neil oli miljon küsimust klopitud või kohta.
Ja pidin tiimiga koostisosad üle vaatama ja...
Pole oluline.
Millest ma ilma jäin?
Kõigest.
Siis on vist vaid üks võimalus.
Räägi siis. Räägi kõigest.
Kõik, keda Caswellis kohanud olen, paistavad viisakad ja õpihimulised.
Raamatukogu on suur.
Ma laenutasin „Sebastian Kinghti tõelise elu“
ja siiani on see päris hea raamat.
Vabandust, et segan... - See...
...aga vaatan teie saadet iga päev ja see osa sufleest
ja endast parima andmisest oli äärmiselt inspireeriv.
Mu õde kartis ülemuselt palgatõusu küsida,
aga ütlesin talle seda, mida teiegi.
Et hirm on lihtsalt neurotransmitterite reaktsioon tajutud ohule.
Ja ta sai selle. Sai palgatõusu.
Vau. Suurepärane.
Toon teile ühe tasuta koogitüki.
Aitäh.
Koogitüki.
Palun vabandust. Nadi, räägi veel oma raamatust.
Noh... - Nonii, palun väga.
Palun väga vabandust, kas te saaksite siia allkirja anda?
Muidugi.
Aitäh!
Vau. Aitäh! - Aitäh!
Veel kord, palun väga vabandust. Olen nüüd sinu päralt.
Kas me võiksime koju minna?
Sööme õhtusöögi lõpuni ja siis läheme.
Olgu.
„KELLA KUUENE ÕHTUSÖÖK“ IGAL ARGIPÄEVA ÕHTUL RBLA TV-S
Tõlkinud Vivika Aleksejev